Ida kütid-korilased
Ida kütid-korilased on arheogeneetika termin, millega tähistatakse teatavat geneetilise päritolu komponenti, mis märgib põlvnemist Ida-Euroopa keskmise kiviaja küttidest-korilastest. Ida kütid-korilased olid koos lääne küttide-korilaste ja Skandinaavia küttide-korilastega üks kolmest keskmise kiviaja Euroopa rahvastiku geneetilisest rühmast. Ida küttide-korilaste geneetiline komponent on määratletud Venemaalt leitud viie indiviidi DNA alusel. Nende geneetilist komponenti on leitud alates Läänemerest läänes kuni Uuraliteni idas ja Pontose-Kaspia stepini lõunas.